Richard Tice

Richard James Sunley Tice es un interprensor e politico del Reyatu Unit. Il nascet 13-im de septembre 1964 in Farnham, Surrey e esset inter li 6-im de marte 2021 e li 4-im de junio 2024 presidente del dextri-populist partise Reform UK, quel esset fundat de Nigel Farage in li annu 2019 con li nómine Brexit-Party. Desde li annu 2024 il es vice-presidente del partise Reform UK e membre del parlament del Reyatu Unit.

Personal e professional vive
Richard Tice studiat economie de construction al universitá de Salford. Il laborat successosimen in li sector de imobilies e devenit millionario. Richard Tice anc labora quam presentator de television por li canales Talk TV e desde li annu 2023 por GB News.

Richard Tice esset maritat Emma Tice e li cuple have tri infantes. Il anc esset in un relation con li jurnalist Isabel Oakeshott.

Political cariera
Richard Tice esset longmen membre del Conservativ Partise.
 2019-2020 Richard Tice esset membre del Europan Parlament por li Brexit-Party
 2021 Richard Tice devenit ye li 6-im de marte 2021 presidente del dextri partise Reform UK quam successor de Nigel Farage.
 2021-2024 Richard Tyce esset inter li 6-im de marte 2021 e li 4-im de junio 2024 presidente del dextri-populist partise Reform UK
 2024 Richard Tyce esset electet in parlament del Reyatu Unit por li partise Reform UK.

Ligamentes extern
 Internet-págine de Richard Tice

Categorie: Reyatu Unit
Categorie: Politicos del Reyatu Unit
Categorie: Reform UK